Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1696

23. cikk Az EGK-Szerződés harmadik része a következő V. címmel egészül ki: „V. CÍM GAZDASÁGI ÉS TÁRSADALMI KOHÉZIÓ 130a. cikk Átfogó harmonikus fejlődésének előmozdítása érdekében a Közösség úgy alakítja és folytatja tevékenységét, hogy az a gazdasági és társadalmi kohézió erősítését eredményezze. 2004/60/II. szám A Közösség különösen a különböző régiók közötti egyenlőtlenségek és a legkedvezőtlenebb helyzetű régiók lemaradásának csökkentésére törekszik. 130b. cikk A tagállamok úgy folytatják és hangolják össze gazdaságpolitikájukat, hogy a 130a. cikkben meghatározott célokat is elérjék. A közös politikák végrehajtásánál és a belső piac megvalósításánál figyelembe kell venni a 130a. és 130c. cikkben meghatározott célokat, és azoknak hozzá kell járulniuk ezek eléréséhez. A Közösség e célok elérését a strukturális alapok (Európai Mezőgazdasági Orientációs és Garanciaalap Orientációs Részlege, Európai Szociális Alap, Európai Regionális Fejlesztési Alap), az Európai Beruházási Bank és az egyéb meglévő pénzügyi eszközök révén megvalósított fellépésével támogatja. 130c. cikk Az Európai Regionális Fejlesztési Alap rendeltetése, hogy elősegítse a Közösségen belüli legjelentősebb regionális egyenlőtlenségek orvoslását a fejlődésben lemaradt térségek fejlesztésében és strukturális alkalmazkodásában, valamint a hanyatló ipari térségek átalakításában való részvétel útján. 130d. cikk Az Egységes Európai Okmány hatálybelépését követően a Bizottság átfogó javaslatot juttat el a Tanács számára, amelynek célja a meglévő strukturális alapok (Európai Mezőgazdasági Orientációs és Garanciaalap Orientációs Részlege, Európai Szociális Alap, Európai Regionális Fejlesztési Alap) struktúrájának és működési szabályainak olyan módosítása, amely szükséges ahhoz, hogy tisztázzák és ésszerűsítsék feladataikat a 130a. és 130c. cikkben meghatározott célok eléréséhez való hozzájárulás, a hatékonyság növelése, valamint a tevékenységeik egymás közötti, illetve a meglévő pénzügyi eszközök működésével történő összehangolása érdekében. A Tanács e javaslat alapján, az Európai Parlamenttel és a Gazdasági és Szociális Bizottsággal folytatott konzultációt követően egy éven egyhangúlag határoz. 130e. cikk A 130d. cikkben említett határozat elfogadását követően az Európai Regionális Fejlesztési Alapra vonatkozó végrehajtási határozatokat a Tanács minősített többséggel hozza meg a Bizottság javaslata alapján, az Európai Parlamenttel együttműködve. Az Európai Mezőgazdasági Orientációs és Garanciaalap Orientációs Részlegére, valamint az Európai Szociális Alapra 43., 126. illetve 127. cikket továbbra is alkalmazni kell.” V. alszakasz – Kutatás és technológiai fejlesztés

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes